Martin Dikoš, Mládežnícka 261, 013 06 Terchová
 



Obec Terchová
Sv. Cyrila a Metoda 96
013 06 Terchová
k rukám starostu obce




Vec: Pozmeňovací návrh k návrhu rozpočtu na rok 2013


Vážený pán starosta, 

týmto predkladám pozmeňovací návrh k návrhu rozpočtu obce Terchová na rok 2013, nasledovne:

· v kapitole 600 - Bežné výdavky, v položke č. 633 006 navrhujem znížiť sumu výdavkov z navrhovaných 12.000,-EUR na sumu 9.000,-EUR

· rozdiel vo výške 3.000,-EUR, ktorý vznikne takýmto znížením, navrhujem zaradiť do kapitoly 09 - Vzdelávanie 09.1.1.1 Originálne kompetencie /MŠ, ŠKD, ŠJ/, časť: Dotácia z obce – mzdy a prevádzka. 
 

Odôvodnenie:

Podľa navrhovaného rozpočtu sú výdavky na kancelárske potreby, tlačivá, noviny, čistiace a hygienické potreby navrhované vo výške 12.000,-EUR. To oproti schválenému rozpočtu obce na rok 2012  predstavuje nárast o 4.000,-EUR. Takýto nárast výdavkov v tejto položke nie je ničím odôvodnený. 

Na druhej strane, príspevok obce na financovanie nákladov v školstve pri výkone originálnych kompetencií (t.j. náklady na mzdy a prevádzku materskej školy a školskej jedálne) sa dlhodobo pohybuje pod legislatívne predpokladaným minimom. Akékoľvek zvýšenie tohto príspevku teda môže prispieť najmä k eliminácii rizika nedostatku peňažných prostriedkov na pokrytie nevyhnutných nákladov spojených s ich prevádzkou.    

V Terchovej, dňa 15..03.2013

S pozdravom, 

...............................................

